P6_TA(2006)0236

Lapsiin kohdistuvista seksuaalirikoksista johtuvat ammattikiellot *

Euroopan parlamentin lainsäädäntöpäätöslauselma Belgian kuningaskunnan aloitteesta neuvoston puitepäätöksen tekemiseksi lapsiin kohdistuvista seksuaalirikoksista annetuista tuomioista johtuvien ammattikieltojen tunnustamisesta ja täytäntöönpanosta Euroopan unionissa (14207/2004 — C6-0244/2004 — 2004/0818(CNS))

(Kuulemismenettely)

Euroopan parlamentti, joka

- ottaa huomioon Belgian kuningaskunnan aloitteen (14207/2004) [1],

- ottaa huomioon Euroopan unionista tehdyn sopimuksen 34 artiklan 2 kohdan b alakohdan ja 31 artiklan 1 kohdan a alakohdan,

- ottaa huomioon Euroopan unionista tehdyn sopimuksen 39 artiklan 1 kohdan, jonka mukaisesti neuvosto on kuullut parlamenttia (C6-0244/2004),

- ottaa huomioon oikeudellisten asioiden valiokunnan lausunnon ehdotetusta oikeusperustasta,

- ottaa huomioon työjärjestyksen 93 artiklan, 51 artiklan, 41 artiklan 4 kohdan ja 35 artiklan,

- ottaa huomioon kansalaisvapauksien sekä oikeus- ja sisäasioiden valiokunnan mietinnön ja oikeudellisten asioiden valiokunnan lausunnon (A6-0068/2006);

1. hyväksyy Belgian kuningaskunnan aloitteen sellaisena kuin se on tarkistettuna;

2. pyytää neuvostoa muuttamaan aloitteen tekstiä vastaavasti;

3. pyytää neuvostoa ilmoittamaan parlamentille, jos se aikoo poiketa parlamentin hyväksymästä sanamuodosta;

4. pyytää tulla kuulluksi uudelleen, jos neuvosto aikoo tehdä huomattavia muutoksia Belgian kuningaskunnan aloitteeseen;

5. kehottaa antamaan vastaavan säädöksen, jonka oikeusperustana on Euroopan yhteisön perustamissopimuksen 65 artiklan a alakohta, koska oikeudellista yhteistyötä koskevien kysymysten välillä on selvä yhtymäkohta rikosoikeuden ja yksityisoikeuden alalla;

6. kehottaa puhemiestä välittämään parlamentin kannan neuvostolle ja komissiolle sekä Belgian kuningaskunnan hallitukselle ja parlamentille sekä muiden jäsenvaltioiden hallituksille ja parlamenteille.

BELGIAN KUNINGASKUNNAN ALOITE | PARLAMENTIN TARKISTUKSET |

Tarkistus 1

Johdanto-osan 1 viite

ottaa huomioon Euroopan unionista tehdyn sopimuksen ja erityisesti sen 31 artiklan a alakohdan ja 34 artiklan 2 kohdan b alakohdan, | ottaa huomioon Euroopan unionista tehdyn sopimuksen ja erityisesti sen 31 artiklan 1 kohdan a ja c alakohdan ja 34 artiklan 2 kohdan b alakohdan, |

Tarkistus 2

Johdanto-osan 5 kappale

5) Lasten seksuaalisen hyväksikäytön ja lapsipornografian ja erityisesti niihin liittyvän rikoksen uusimisen vaaran torjunnan on oltava unionin ensisijaisena tavoitteena. Lasten seksuaalisen hyväksikäytön ja lapsipornografian torjumisesta 22 päivänä joulukuuta 2003 tehdyssä neuvoston puitepäätöksessä 2004/68/YOS vahvistettiin toissijaisuusperiaatteen mukaisesti tätä alaa koskevat unionin yhteiset vähimmäissäännöt näiden rikosten osalta ja erityisesti siitä, millaisista rangaistuksista ja kielloista olisi säädettävä kansallisessa lainsäädännössä. Vastavuoroisen tunnustamisen periaatetta on voitava soveltaa tässä puitepäätöksessä nimenomaisesti tarkoitettuun väliaikaiseen tai pysyvään kieltoon harjoittaa lastenhoitoon liittyvää ammattitoimintaa, kun kiellon syynä on jostakin lasten seksuaaliseen hyväksikäyttöön tai pornografiaan liittyvästä rikoksesta langetettu tuomio. | 5) Kun otetaan huomioon, että saman jäsenvaltion alueella ja kautta Euroopan unionin mahdollisesti rikostuomioihin johtavien ammattikieltojen kirjo on laaja ja että kyseisten seuraamusten soveltamiskeinot ja niiden luonne voivat vaihdella huomattavasti, olisi ensisijaisesti tarkasteltava aloja, joilla jäsenvaltiot jo voivat turvautua yhteiseen perustaan. Lasten seksuaalisen hyväksikäytön ja lapsipornografian ja erityisesti niihin liittyvän rikoksen uusimisen vaaran torjunnan on oltava unionin ensisijaisena tavoitteena. Lasten seksuaalisen hyväksikäytön ja lapsipornografian torjumisesta 22 päivänä joulukuuta 2003 tehdyssä neuvoston puitepäätöksessä 2004/68/YOS vahvistettiin toissijaisuusperiaatteen mukaisesti tätä alaa koskevat unionin yhteiset vähimmäissäännöt näiden rikosten osalta ja erityisesti siitä, millaisista rangaistuksista ja kielloista olisi säädettävä kansallisessa lainsäädännössä. Vastavuoroisen tunnustamisen periaatetta on voitava soveltaa muun muassa tässä puitepäätöksessä nimenomaisesti tarkoitettuun väliaikaiseen tai pysyvään kieltoon harjoittaa lastenhoitoon liittyvää ammattitoimintaa, kun kiellon syynä on jostakin lasten seksuaaliseen hyväksikäyttöön tai pornografiaan liittyvästä rikoksesta langetettu tuomio. |

Tarkistus 3

2 artiklan c alakohta

c)"ammattikiellolla" väliaikaista tai pysyvää edellä 1 artiklan 1 kohdassa tarkoitetun rikoksen vuoksi annetusta tuomiosta johtuvaa kieltoa harjoittaa 22 päivänä joulukuuta 2003 lasten seksuaalisen hyväksikäytön ja lapsipornografian torjumisesta tehdyn neuvoston puitepäätöksen 2004/68/YOS 5 artiklan 3 kohdassa tarkoitettua lastenhoitoon liittyvää ammattitoimintaa; | c)"ammattikiellolla" väliaikaista tai pysyvää edellä 1 artiklan 1 kohdassa tarkoitetun rikoksen vuoksi annetusta tuomiosta johtuvaa kieltoa harjoittaa 22 päivänä joulukuuta 2003 lasten seksuaalisen hyväksikäytön ja lapsipornografian torjumisesta tehdyn neuvoston puitepäätöksen 2004/68/YOS 5 artiklan 3 kohdassa tarkoitettua lastenhoitoon liittyvää ammattitoimintaa sekä muuta kuin lastenhoitoon liittyvää toimintaa sellaisessa julkisessa tai yksityisessä laitoksessa, jossa hoidetaan lapsia tai työskennellään lasten kanssa; |

Tarkistus 4

2 artiklan d alakohta

d)"keskusviranomaisella" [...] rikosrekisteritietojen vaihtamisesta tehdyn neuvoston päätöksen 2 artiklan mukaisesti nimitettyä viranomaista; | d)"keskusviranomaisella" [...] rikosrekisteritietojen vaihtamisesta tehdyn neuvoston päätöksen 1 artiklan mukaisesti nimitettyä viranomaista; |

Tarkistus 5

3 artiklan - 1 kohta (uusi)

| - 1. Jos kyseisessä asiassa sovellettavat, oikeudellista apua rikosasioissa koskevat kansainväliset välineet sen sallivat, kolmansien maiden asettamat ammattikiellot merkitään rikosrekisteriin. |

Tarkistus 6

3 artikla

Jäsenvaltioiden on ryhdyttävä tarvittaviin toimenpiteisiin, jotta kaikki rikokset merkitään rikosrekisteriin. | 2. Jäsenvaltioiden on ryhdyttävä tarvittaviin toimenpiteisiin, jotta kaikki ammattikiellot, mukaan lukien ammattikiellot, jotka on asetettu muissa jäsenvaltioissa, merkitään rikosrekisteriin. |

Tarkistus 7

4 artiklan 1 kohta

1. Kun rangaistuspäätöksen tehneen valtion keskusviranomainen toimittaa rikosrekisteritietoja toiselle jäsenvaltiolle oikeudellista apua rikosasioissa koskevien kansainvälisten sääntöjen mukaisesti, sen on mainittava ammattikielto rikosrekisteriotteessa. | 1. Kun rangaistuspäätöksen tehneen valtion keskusviranomainen toimittaa rikosrekisteritietoja toiselle jäsenvaltiolle oikeudellista apua rikosasioissa koskevien kansainvälisten sääntöjen sekä rikosrekisteritietojen vaihtamisesta 21 päivänä marraskuuta 2005 tehdyn neuvoston päätöksen 2005/876/YOS [2] mukaisesti, sen on mainittava ammattikielto rikosrekisteriotteessa toimitettujen tietojen ohessa. |

Tarkistus 8

5 artikla

Kun tämän puitepäätöksen soveltamisen yhteydessä pyydetään jonkin jäsenvaltion rikosrekisteriä kansallisen lainsäädännön mukaisesti tietojen saamiseksi toisen jäsenvaltion kansalaisesta, pyyntö on aina osoitettava sen jäsenvaltion keskusviranomaiselle, jonka kansalainen kyseinen henkilö on. | Kun tämän puitepäätöksen soveltamisen yhteydessä pyydetään jonkin jäsenvaltion rikosrekisteriä kansallisen lainsäädännön mukaisesti tietojen saamiseksi toisen jäsenvaltion kansalaisesta, tai toisessa jäsenvaltiossa asuvasta henkilöstä, mukaan luettuna tapaukset, joissa kyseistä henkilöä vastaan ei ole käynnissä rikosoikeudellista menettelyä, pyyntö on aina osoitettava sen jäsenvaltion keskusviranomaiselle, jonka kansalainen kyseinen henkilö on tai jossa hän asuu. |

Tarkistus 9

5 artiklan 1 a kohta (uusi)

| 1 a. Jos jonkin jäsenvaltion rikosrekisteritietoja käytetään tätä puitepäätöstä soveltaen kansallisen lainsäädännön mukaisesti tietojen saamiseksi jonkin toisen jäsenvaltion tai useamman kuin yhden jäsenvaltion kansalaisesta, pyyntö on aina osoitettava kaikkien niiden jäsenvaltioiden keskusviranomaisille, joiden kansalainen kyseessä oleva henkilö on. |

Tarkistus 10

7 artiklan otsikko

Perusteet olla tunnustamatta ammattikieltoa tai panematta sitä täytäntöön | Perusteet olla tunnustamatta ammattikieltoa tai panematta sitä täytäntöön taikka ammattikiellon mukauttaminen |

Tarkistus 11

7 artiklan c a alakohta (uusi)

| c a)rikoksesta, jonka johdosta ammattikielto on annettu, on täytäntöönpanovaltiossa myönnetty amnestia. |

Tarkistus 12

7 artiklan 1 a kohta (uusi)

| 1 a. Jos ammattikiellon voimassaoloaika ylittää enimmäismääräajan, josta säädetään samasta rikoksesta täytäntöönpanovaltion lainsäädännössä, täytäntöön pannun ammattikiellon voimassaoloaika alennetaan enimmäismääräaikaan. |

Tarkistus 13

8 artiklan 1 kohta

1. Ammattikiellon täytäntöön panemiseksi täytäntöönpanovaltion toimivaltainen viranomainen ei vaadi muita muodollisuuksia kuin [...] rikosrekisteritietojen vaihtamisesta tehdyn neuvoston päätöksen 4 artiklan 2 kohdassa tarkoitetun B-lomakkeen. | 1. Ammattikiellon täytäntöön panemiseksi täytäntöönpanovaltion toimivaltainen viranomainen ei vaadi muita muodollisuuksia kuin [...] rikosrekisteritietojen vaihtamisesta tehdyn neuvoston päätöksen 3 artiklan 2 kohdassa tarkoitetun lomakkeen. |

Tarkistus 14

8 artiklan 2 kohta

2. Jos ammattikiellon voimassaoloaika ylittää enimmäismääräajan, josta säädetään samasta rikoksesta täytäntöönpanovaltion lainsäädännössä, täytäntöön pannun ammattikiellon voimassaoloaika alennetaan enimmäismääräaikaan. | Poistetaan. |

[1] Ei vielä julkaistu virallisessa lehdessä.

[2] EUVL L 322, 9.12.2005, s. 33.

--------------------------------------------------